
UKINI 


I! metai 


AS 


=: SAVAITINIS „AIDO“ PRIEDAS ŪKININKAMS ::: 


Ko neteko Lietuva su Klaipėdos kraštu 


Visas Klaipėdos krašto plotas siekė 
284.000 ha ir sudarė 5,19/; visos Lietu- 
vos ploto. Tame plote buvo apie 45.000 
ha vandenų, daugiausia Kuršių marių. 


Pagal 1937 m. surašymą Klaipėdos 
krašto žemės naudojimas šitaip atrodė 
skaičiais: 


Visos vals- 

tūkst. ha tybės plotų 
0096 
Ariama žemė 91,0 3,6 
Sodai 1,6 5,2 
Pievos 25,5 3,4 
Nuolatinės ganyklos 31,0 6,2 

Visa ükio reikalams 

naudojama žemė 149,1 3,9 
Privatiniai miškai 7,8 3.9 
Viešieji miškai 25,3 3,4 
D'desnieji vandenys 45,1 41,6 
Pelkės ir durpynai 519 3,8 
emė po trobesiais 4,0 4,6 
Kiti plotai 47,6 9,1 
Visas plotas 284,8 5,1 


Kaip matome iš šios lentelės, Klai- 
pėdos krašte, imant proporcingai, buvo 
daug ganyklų —6,29/5 visų Lietuvos ga- 
nyklų. Kai tuo tarpu žemės ūkiui nau- 
dojamos žemės plotas tesudarė 3,99/, 
visos Lietuvos žemės ūkiui naudojamos 
žemės ploto. Sodų Klaipėdos krašte, 
santykiniai imant, yra net mažiau, kaip 
Didžiojoje Lietuvoje. Gi lentelėje paro- 
dytas jų plotas apima ir daržus kartu. 


Apie Klaipėdos krašto žemės ūkio 
našumą aiškiai pasako įvairių augalų 
derlių didumas. Pagal 1937 m. surašy- 
mą, Klaipėdos krašte buvo gauta viso 
derliaus: 


Viso krašto 


lony derijaus 006 


Rugių 24 248 4,0 
Žiem. ir vasar. kviečių 3.250 RD 
Miežių 12 093 4,4 
Avižų 28.153 7,3 
Mišinių 12.714 9,1 
Grikių 32 0,7 
Žirnių ir peliuškos 859 2,4 
Vikų 535 2,5 
Bulvių 197.621 7,9 
Pašarinių runkelių 84.220 6,5 
Pievų šieno 132019 12,5 
Dobilų ir kitų sėjam. 

žolių 41.120 5,1 
Linų pluošto 39 0,1 
Linų sėmenų 45 0,1 


Taigi iš lentelės matome, kad Klai- 
pėdos krašte buvo pagaminama nema- 
ža rugių, bet labai mažai kviečių. Taip 
pat nedaug pagaminama miežių, bet 
gan daug pagaminama avižų, bulvių, 
mišinių, pašarinių runkelių Ir dobilų. 
Nors Klaipėdos krašte pievos tesudarė 
3,49/, visos valstybės pievų, bet jos 
duodavo net 12,5% visame krašte gau- 
namo šieno. Tas liudija apie gerą pie- 
vų ir kitų žalienų kultūrų būklę. Aps- 
kritai, pašarų ūkis Klaipėdos krašte bu- 
vo aukštai pastatytas, žymiai aukščiau, 
nei Didžiojoje Lietuvoje. 


Nors Klaipėdos krašte yra daug ge- 
rų žemių, tačiau to krašto žemės der- 
liai paskutiniaisiais keliais metais nero- 
dė žymesnio padidėjimo. Daug sparčiau 
augo Didžiosios Lietuvos javų derliai. 
Apskritai imant, Klaipėdos krašto javų 
derliai žymiai prašokdavo kitų Lietuvos 
apskričių derlius, tik Vilkaviškio ir Ma- 
rijampolės apskričių derliai prilygdavo, 
o kai kuriais atvejais net ir prašokda- 
vo Klaipėdos krašto derlius. 

Gyvulių skaičius Klaipėdos krašte 
1937 m. pabaigoje buvo šitokis: 


Visos Lietuvos 
Štukų gyvulių skaičiaus 
0j 0 


olo 
Arklių 31.860 5,8 
Galvijų 70 720 6,0 
Melžiamų karvių 46. 150 6,0 
Kiaulių 93.720 7,9 
Avių 14 950 2,4 
Vištų 278.460 6,4 
Žąsų 30.510 12,4 
Ančių 13.200 9,1 
Bičių avilių 12.220 7,5 


Kaip matome iš šios lentelės, išsky- 
rus avis, visų kitų gyvulių Klaipėdos 
krašte buvo santykiniai daugiau, kaip 
Didžiojoje Lietuvoje. Ypač daug buvo 
kiaulių, karvių, arklių ir paukščių. Da- 
bar aišku yra, kad Klaipėdos krašte bu- 
vo aukštai pastatytas gyvulių ūkis. To- 
dėl buvo daug gaminama ir jvairių pa- 
šarų. 


Taigi, apskritai imant, Klaipėdos 
krašto žemės ūkis, o ypač gyvulių ūkis, 
buvo intensyvesnis ir už Didžiosios 


Lietuvos žemės ir ypač gyvulių ūkj. 


„krašto pramonės variklių 


Tačiau Klaipėdos kraštas buvo tirš- 
čiau žmonių apgyventas, nei Didžioji 
Lietuva, nes 1937 m. gyveno jame 
152.660 žmonių, kas sudrė 60/, visos 
Lietuvos gyventojų. Dėl to ir gaminių 
suvartojimas Klaipėdos krešte buvo di- 
desnis. Tad žemės ūkio gaminių eks- 
portas iš Klaipėdos krašto buvo nedi- 
delis. Dėja, nėra atskiros statistikos“ 
duomenų tam kraštui. Tačiau yra ben- 
drai žinoma, kad grūdų, sodų ir daržų 
vaisių Klaipėdos kraštas trūko, turėjo 
įsivežti iš Didžiosios Lietuvos, o kiau- 
lių ir pieno produktų kiek eksportuo- 
davo. Bet tas eksportas visą laiką buvo 
nedidelis, 


Todėl manoma, kad dėl Klaipėdos 
krašto netekimo Lietuvos žemės ūkio 
gaminių eksportas beveik nenukentės. 
Nes metinis Lietuvos žemės ūkio gami- 
nių eksporto padidėjimas yra didesnis 
už visą Klaipėdos krašto metinį tų ga- 
minių eksportą, Bet tas, žinoma, nė kiek 
nesumažina tos žalos, kuri atsiras Lie- 
tuvos eksportui, netekus vieno svar- 
biausio dalyko, tai Klaipėdos uosto. Ne- 
tekimas savojo uosto turės milžiniškos 
neigiamos reikšmės Lietuvos eksporto 
išsimokėjimui. 

Daug skaudžiau Lietuva turės pa- 
justi Klaipėdos krašto pramonės prara- 
dimą, nei žemės ūkio netekimą. Klai- 
pėdos kraštas Lietuvos valstybėje su- 
darė pramoningąją sritį. 1938 m, vidu- 
ryje Klaipėdos krašte buvo 211 pramo- 
nės įmonių, skaitant tik tokias, kuriose 
dirbo ne'mažiau, kaip po 5 asmenis. 
Tose įmonėse dirbo 11.390 žmonių, tame 
skaičiuje 9.929 darbininkai. Klaipėdos 
jėga siekė 
27.974 mechaninių arklių jėgų. Tokiu 
būdu Lietuva, netekdama Klaipėdos 
krašto, neteko 139/, visų savo pramo- 
nės įmonių skaičiaus, 259/, dirbančių 
pramonės asmenų, 26°/ pramonės dar- 
bininkų, 35°% variklių galingumo. Pažy- 
mėtina dar tai, kad Klaipėdos krašte 
buvo daugiausia didesnių pramonės 
įmonių, su 50 ir daugiau darbininkų. + 


Visa Klaipėdos krašto pramonės ga- 
myba 1937 m. buvo įvertinta 116 mil. 
litų, kas sudarė 30,7?/, visos Lietuvos 
valstybės pramonės gamybos vertės 


Kiek kokių pramonės įmonių ir ko- 
kios gamybinės vertės buvo Klaipėdos 
krašte, parodo šitoji lentelė: 

PRAMONĖS RŪŠYS 


Durpių pramonė 
emės ir akmens pr. 


Metalų ir mašinų pr. 
Chemijos pr. 

Odų ir kailių pr. 
Tekstilės pr. 


Medžio pramonė 
Popierio ir poligr. pr. 
Maisto produktų pr. 
Drabužių ir avalinės pr. 
Elektros ir dujų pr. 


Dalis Klaipėdos krašto pramonės 
tarnavo išimtinai Lietuvos valstybei 
ir iš jos ėmė žaliavas, pav.: durpi- 
nės, plytinės, metalų ir mašinų, odų ir 
kailių, drabužių ir avalinės, elektros ir 
dujų tiekimo pramonė (su 1.800 darbi- 
ninkų ir 11 mil. It. gamybos vertės). 
Antroji pramonės dalis tarnavo Lietuvai 
ir kartu eksportui, pav.: chemijos, teks- 
tilės, medžio, popierio ir maisto gami- 
nių pramonė (su 9.420 darbininkų ir 
105 mil. litų gamybos vertės). Didžioji 
Klaipėdos krašto pramonės dalis rėmėsi 
Lietuvos užnuguriu ir jam tarnavo. 

Atkritimas kai kurių pramonės šakų 
su Klaipėdos kraštu, kaip durpinių, ply- 
tinių, metalų ir mašinų, odų ir kailių, 
drabužių ir avalinės, elektros, maisto 
produktų ir kai kurių kitų neturėtų su 
kelti Lietuvai kokių nors sunkumų, nes 
tokių pramonės įmonių Lietuvoje yra 
nemaža ir iki šiol ne visos jos buvo 
pilnai išnaudotos. Todėl tas pačias įmo- 
nes, kiek praplėtus ir pritaikinus didesnei 
gamybai, bus galima pasigaminti pakan- 
kamai tų produktų savam kraštui. 


Tačiau skaudžiai teks Lietuvai pajusti 
Klaipėdos krašto tekstilės (audinių) ir 
medžio pramonės netekimą. Nes tai 
buvo labiausiai išvystytos pramonės ša- 
kos Klaipėdoje ir visoje Lietuvoje. Visa 
Klaipėdos krašto tekstilės pramonės 
metinė gamyba 1937 m. buvo jvertinta 
28 mil. lt, kas sudarė 449/; visos teks- 
tilės pramonės gamybos vertės visoje 
Lietuvoje. Medvilnės audinių ir verpalų 
gamyba Klaipėdos krašte sudarė ir kie- 
kybės ir vertės atžvilgiu 909/, visos 
Lietuvos tos rūšies pramonės gamybos. 
Lengviau bus Lietuvai išlyginti vilnonių 
ir pusvilnonių audinių pramonės nete- 
kimą Klaipėdos krašte, nes toji pramo- 
nė bus galima greičiau praplėsti Didžio- 
joje Lietuvoje. Tačiau už vis sunkiau- 
sia bus sukurti medvilnės audinių pra- 
monė, kuri teks beveik iš naujo sukurti. 
Šiai pramonei trūksta ne tiktai fabrikų, 
bet ir kvalifikuotų darbininkų, kuriuos 

„pradžioje teks gabentis iš svetur. Per 
metus Lietuvoje medvilnės audinių ir 
verpalų suvartojama už apie 22,8 mil. 
litų. Tokiu būdu, netekus savos pramo- 
nės, tektų tą produktų kiekį tuo tarpu 
gabentis iš užsienių. 

Klaipėdos krašto medžio pramonė 
beveik visa buvo skirta eksportui. Ji 
apdirbdavo ne tiktai Lietuvos medžią, 


Sa èx] A gs S 
+ Š EE. M | = = F E. R 
EET ėsš žėš 
1 35 3,1 1.271,6 13,3 
22 | 520) 133 
24 | 660 | 175 | 23766 | 106 
10 | 404) 216 | 77475 | 336 
7 82) 69 | 7640 | 42 
10 | 3149 | 415 | 282569 | 44,2 
36 | 2161 | 397 | 208990 | 539 
9 | 1265 | 427 20743,7 | 576 
47 1.475 | 179 | 272500 | 21,5 
11 253 71 | 1.495,4 6,6 
5 | 22) 288 49378 | 286 


—————————————- o — 


bet dar didelius kiekius 
ir Sovietų Rusijos medžio. 

Klaipėdos medžio pramonė gamino 
lentas, blankas, fanierą, celiuliozę, deg- 
tukų šiaudelius ir kasmet tų gaminių 
eksportuodavo už 30-35 mil. litų. Ta- 


apdirbdavo 

čiau suintensyvinus turimą Lietuvoje 
medžio pramonę, būtų galima be di- 
delių Investicijų apdirbti savo krašto 
miško medžiagą Klaipėdos medžio pra- 
monė Lietuvai duodavo nemaža pelno, 
nes duodavo keliems tūkstančiams dar- 
bininkų darbo ir patraukdavo užsienio 
valiutą Lietuvon. 

(Ikiškai ir ekonomiškai vertinant 
Klaipėdos krašto netekimą, reikia jj ver- 
tinti visų pirma, kaip nepaprastai skau- 
dų Lietuvai smūgį, netekus savojo uos- 
to ir didelės dalies savosios pramonės. 
Jeigu Lietuva teigiamai išspręs greitu 
laiku jūros eksporto ir importo klausi- 
mą, o iš kitos pusės išlygins savoje 
pramonėje padarytas milžiniškas spra- 
gas, tai jos ekonominis gyvenimas ne- 
pakriks, bet toliau vystysis. Atrodo, kad 
Lietuva, nors ir su dideliu vargu, bet 
įstengs pakelti baisųjį, jai suduotą eko- 
nominį smūgį ir išlaikys reikalingą eg- 
zaminą, atkurdama sužalotą savo kraš- 
to ūkį. - 

MEC 


ÜKIŠKOS NAUJIENOS 


LIETUVOS VALSTYBĖJE 
Lietuvos pieno ūkio pažanga 


Balandžio mėn. 3—-4 dienomis Kau- 
ne jvyko Pienocentro narių jgaliotinių 
metinis suvažiavimas. Pienocentro pir- 
mininkas J. Glemža padarė suvažiavi- 
mui platų pranešimą apie Lietuvos 
pieno ūkio pažangą ir Pienocentro vei- 
klą 1938 metais. Pagal tą apyskaitą, 
pernai veikė 185 pieninės ir 2105 grie- 
tinės nugriebimo punktai. Pieninių tin- 
klas pamažu dar bus plečiamas, o grie- 
tinės nugriebimo punktų skaičius jau 
yra pakankamas. Pieno perdirbimo ben- 
drovės pernai turėjo 18,372. narius ūki- 
ninkus, ir jie sudarė 18°/% visų pieno 
statytojų. Pernai buvo surinkta 484 mi- 
lijonai kilogramų pieno, kurio 95°/ per- 
dirbta į sviestą. Sviesto buvo paga- 
minta 19.434.000 kilogramų, iš kurių 
apie 909/; pirmos rūšies eksportinio 
sviesto. Pernai sviesto pagaminta 15% 
daugiau, negu 1937 m. UŽ visą pernai 
eksportuotą sviestą gauta iš užsienio 
46 500.000 litų. Pieną pieninėms statė 
dar tiktai trečdalis ūkininkų. Taigi pieno 


ūkiui plėsti dar yra dideli, platūs gali-, 


mumai. Be to, Pienocentras pernai 
eksportavo daugiau kaip 100 milijonų 
kiaušinių ir kelis šimtus tonų vaisių: 
daugiausia obuolių, vyšnių, serbentų. 


Naujoji Vyriausybė apie žemės 
ūkį 


Nesenai susidariusi Vyriausybė pa- 
skelbė savo deklaraciją, kurioje plačiai 
suminėjo ir žemės ūkio reikalus. Pagal! 
tą deklaraciją, vienas svarbiausiųjų Vy- 
riausybės uždavinių bus dėti visas pas- 
tangas, kad pagrindinis krašto luomas — 
ūkininkai būtų dvasiniai ir medžiaginiai 
stiprūs. Lietuvos ūkininkas, išlaikęs ne- 
palaužtą tautos dvasią per ilgus okupa- 


cijos metus, davė savanorių, kai reikėjo 
kraštą ginti, nepriklausomo gyvenimo 
metais gamino vertybes, kurios įgalino 
kraštą sklandžiai atsiskaityti su užsie- 
niais už reikalingiausias prekes. Pasau- 
linės ekonominės krizės metais Lietu- 
vos ūkininkas buvo atsidūręs sunkioje 
būklėje. Šiuo metu žemės ūkio gami- 
nių kainos pasaulinėse rinkose yra kiek 
pagerėję, bet dar ne tiek, kad galėtų 
pilnai apmokėti gamybos išlaidas. Dėl 
to Vyriausybė pasiryžusi ir ateityje pa- 
laikyti geras žemės ūkio gaminių kai- 
nas. Ūkininkų kooperatinėms organiza- 
cijoms bus sudaromos sąlygos sėkmin- 
gai dirbti. Vyriausybė, be to, nusista- 
čiusi intensyviai vykdyti kaimų į vien- 
kiemius skirstymo darbus ir paskubinti 
žemės reformą baigti. Daug dėmesio 
bus kreipiama į melioraciją ir nusau- 
sintų plotų kultūrinimą. Bus taipgi re- 
miamas žemės ūkio mašinų plitimas 
kaime, lengvinama ne dėl savo kaltės 
sunkioje būklėje atsiradusių ūkininkų 
padėtis, plečiamas ir tobulinamas že- 
mės ūkio švietimas, bus tvarkomas 
opus žemės ūkio darbininkų klausimas, 
sudarant jiems sąlygas kaime įsikurti, 
padedant ūkininkams juos aprūpinti 
tinkamais butais, drausminant ir ke- 
liant jų darbo našumą. Bendrai, Vyriau- 
sybė žemės ūkį laikys pagrindine, svar- 
biausia Lietuvos ūkio šaka ir jo palai- 
kymui ir ugdymui bus atiduotos ge- 
riausios pajėgos. 


Steigiama ūkio taryba 


Naujoji Lietuvos Vyriausybė yra la- 
biausiai susirūpinusi saugumo ir valsty- 
bės ūkio reikalais. Kad valstybės ūkis 
galėtų vystytis kuo sėkmingiausiai, nu- 
tarta yra įkurti prie Vyriausybės Ūkio 
Taryba. Jinai ieškos priemonių ir sąly- 
gy įkinkyti visas pajėgas į darbą, kad 

sparčiau kiltų, gerėtų visas valstybės 
ūkis. Tuo tarpu Ministrų Taryba pave- 
dė finansų ministrui artimiausiu laiku 
paruošti Ūkio Tarybos statuto projektą. 
Kol bus sudaryta Ūkio Taryba, ryšium 
su susidariusiomis naujomis aplinkybė- 
mis ir su iškylančiais naujais uždaviniais 
netekus Klaipėdos, numatoma prie fi- 
nansų ministro įsteigti patariamąjį orga- 
ną iš žymesniųjų Lietuvos finansininkų 
ir ekonominio gyvenimo veikėjų. 


Pelkių kultūrinimo planas 


Tinkamai šefiant visus gyvulius, Lie- 
tuvos ūkininkams kasmet reikia turėti 
apie 4 milijonus tonų stambiųjų balty- 
mingųjų pašarų (šieno, dobilų). Dabar gi 
pagaminama dar tik 2,5 mil. tonu; taigi 
trūksta apie 1,5 milijono tonų. Dėl tos 
pašarų stokos nepajėgiama pagaminti 
daugiau pieno Be to, trūkstant pašaro, 
pieno gamyba atskirais metų mėnesiais 
labai svyruoja (žiemą sumažėja, o va- 
sarą padidėja), kas irgi duoda daug nuos- 
tolių. Tuo tarpu gyvulių ūkis Lietuvos 
ūkininkams duoda apie 509/, visų iš 
krašto gaunamų pajamų. Taigi gyvulių 
ūkis yra svarbiausia šaka. Iš to seka, 
kad norint gyvulių ūkį pagerinti, iš- 
plėsti, būtinai reikia sutvarkyti žalienų 
(pievų ir ganyklų) reikalus, reikia žalie- 
nas pagerinti, kad jos duotų tuos 1,5 
milijono tonų baltymingųjų pašarų. 
Tam tikslui reikia sukultūrinti nusausin- 
tus pelkynus. Juos sukultūrinti reikia 
dar ir todėl, kad jiems nusausinti buvo 
išleista kelios dešimtys milijonų litų. 
Nekultūrinant, tas kapitalas guli nenau- 


dojamas. 
Dabar jau yra nusausinta apie 
435.000 ha pelkių. Be to, kasmet vis 


dar nusausinama po apie 35.000 ha. 
Daug nusausintų pelkių sukultūrina pa- 
tys ūkininkai savo lėšomis. Bet apie 
150.000 ha nusausintų pelkių guli ne- 
sukultūrintų. Taipgi iš kasmet nusausi- 
namų 35.000 ha apie 20000 ha lieka 
nesukultūrinta. Todėl norint sukultūrinti 
tuos 150.000 ha ir kasmet liekančių ne- 
sukultūrintų 20.000 ha, reikėtų kasmet 
sukultūrinti nemažiau kaip po 30.000 ha 
nusausintų pelkių. Taip tvarkant pel- 
kynų reikalus, visi nusausinti pelkynai 
būtų sukultūrinti per 15 metų, o vėliau 
kultūrinimas kasmet eitų kartu su pel- 
kių nusausinimu: kiek būtų nusausinta, 
tiek ir sukultūrinta. Taip bus ir daro- 
ma. Todėl po 15 metų visos pelkės bus 
paverstos gražiomis, derlingomis pievo- 
mis ir ganyklomis. Tada ir pieno ga- 
myba pakils mažiausia kelius kartus, 
be to, nebus tų svyravimų žiemą ir 
- vasarą. Tam sukultūrinimui didelį vaid- 
menj turi pašarinių žolių sėklos. Svar- 
bu, kad ūkininkai gautų pigių, gerų, 
vietos sąlygoms pritaikytų pašarinių 
žolių sėklų. Varant tokį spartų pelkių 
kultūrinimo darbą, reikėtų iš užsienio 
įvežti net už 1.500 000 litų sėklų. ` Bet 
iš užsienio sėklų išsivežti nenorima, 
nes tai nuostolinga kraštui ir užsienio 
sėklos dažnai esti netinkamos. Todėl 
kultūrinant pelkes bus plečiama ir savų 
sėklų gamyba, kurių našumas esti 
30—509/, didesnis, palyginus su užsie- 
ninėmis, Tokiu būdu pelkių kultūrini- 


mas bus pritaikytas prie sėklų augini- 
mo plitimo. Būtent, 1940 metais bus 
sukultūrinta 14 000 ha, 1941 m. — 17.000 
ha, 1942 — 20.000 ha, tiek pat, tai yra, 
po 20000 ha kasmet 1934 ir 1944 me- 
tais. Taigi per minėtus penkerius metus 
bus sukultūrinta 100.000 hektarų pelkių. 


MŪSŲ KRAŠTE IR KITUR 
Grybų ir vaistažolių mugė 


Vykstant penktąjai Šiaurės Mugei 
Vilniuje, bus kartu suorganizuota ir 
grybų, vaistinių žolių ir daržovių kon- 
servų mugė, kuri truks nuo rugsėjo 
mėn. 1 d. iki to pat mėnesio 3 dienos. 
Tuo būdu norima išreklamuoti ir užin- 
teresuoti tris svarbius Vilniaus krašto 
produktus, kurie jau šiandien yra gana 
plačiai pasklydę po visą pasaulį. Ryšium 
su tuo Vilniaus Prekybos ir Pramonės 
Rūmai stengėsi sužinoti, kurie užsienio 
kraštai iki šiol pirkdavo aukščiau minė- 
tus produktus. Pasirodo, kad Suomija 
domisi ir nori pirkti daržovių konservų: 
žirnių, šparagų ir t. t. ir vaisių. Italija 
labai daug nori pirkti vaistinių žolių. 
Vengrai nori vaistinėmis žolėmis keistis, 
Ispanai nori daug pirkti vaistinių žolių, 
grybų ir vaisių sulčių. Šiaurės Amerika 
dabar yra didžiausias grybų pirklys. 
Bet taipgi ir agurkai iš Vilniaus krašto 
ten turi neblogą pasisekimą. Amerikos 
rinka yra labai didelė ir dar mažai iš- 
naudota. Dėl to ir norima amerikiečius 
mugės metu tinkamai su tomis prekė- 
mis supažindinti. Japonija irgi norėtų 
pirkti vaistinių žolių. Vokietija ir Anglija, 
nors irgi šių produktų nemaža nuperka, 
tačiau šios valstybės svarbios kaip mi- 
nėtų produktų gamybai mašinų prista- 
tytojos. Todėl mugė ir jos domins. 


Kiek pinigų galima išsivežti, 
vykstant Lietuvon 


Nuo šio mėnesio 12 dienos pradėjo 
normalus turistinis susisiekimas tarp 
Lenkijos ir Lietuvos. Ryšium su tuo 
devizinė komisija išleido parėdymą, ku- 
riuo nustatoma, kiek galima išsivežti 
pinigų, vykstant turistiniais reikalais į 
Lietuvos valstybę. Pagal tą parėdymą, 
kiekvienas asmuo, gyvenąs Lenkijoje, 
gaves užsienio pasą vykti Lietuvos vals- 
tybėn, gali nusipirkti ir išsivežti Len- 
kijos Atsiskaitymo Instituto išleistų če- 
kių (vadinasi, pinigų) kiekvienai dienai 
nedaugiau kaip po 16 litų, o jeigu pa- 
sas yra bendras (vykstant ekskursijai 
arba šeimai), kiekvienas asmuo gali iš- 
sivežti nedaugiau kaip po 7 litus vie- 
nai dienai. Tokiu būdu, jeigu vykstama 
10 dienų, tai galima išsivežti 10 kartų 
daugiau piniaų. Be to, kiekvienas, tu- 
rįs atskirą užsienio pasą, dar gali išsi- 
vežti 30 auksinų arba tai sumai litų, 
o turint bendrą pasą, po 10 auksinų 
arba tai sumai litų kiekvienas asmuo. 
Vykstant ilgesniam laikui negu 1 mė- 
nesiui, galima, be to, dar iš Lenkijos 
nusiųsti po 270 litų kiekvienam mėne- 
siui vienam asmeniui. Leidimus pini- 
gams išvežti arba nusiųsti išduoda de- 
vizinės komisijos, o pinigų (litų) nusi- 
pirkti galima kiekviename banke, kuris 


turi leidimą pardavinėti svetimų kraštų 
pinigus (deviziniai bankai), parodžius 
užsienio pasą, kuriame nurodyta, kiek 
leidžiama įsigyti svetimos valiutos. 


Vokietijai trūksta darbininkų 


Vokietija nuo 1935 metų labai smar- 
kiai ginkluojasi. Visi seni ir daug nau- 
jų fabrikų gamina vien tik karui reika- 
lingus produktus. Visoje karo pramo- 
nėje darbas vyksta dieną ir naktį. To- 
dėl ir darbininkų reikia kelius kartus 
daugiau, negu normaliu laiku. Kadangi 
pramonėje dirbantiems darbininkams 
kiek daugiau moka, negu kitur, tai visi 
ir bėga į pramone. Per paskutiniuosius 
3 metus vien tik žemės ūkio darbinin- 
kų nuėjo pramonėn dirbti apie 650 tūks- 
tančių. Ryšium su tuo atsirado darbi- 
ninkų stoka žemės ūkyje .ir prekyboje. 
Bet ir pramonėje dar trūksta ne mažo 
skaičiaus darbininkų. Pavyzdžiui, kalnų 
pramonei trūksta apie 50 tūkstančių 
darbininkų. Apskaitoma, kad Vokietijoje 
šiuo metu būtų galima duoti darbo dar 
apie 1 milijonui darbininkų. Ypač daug 
jų reikia kaimui — ūkininkams. Ūkinin- 
kai, negaudami laikų ir pakankamai 
darbininkų, negali atlikti visų darbu ir 
susilaukia daug nuostolių. Dėl to Vo- 
kietija daug samdosi sezoninių darbi- 
ninkų kitose valstybėse, ypač Italijoje, 
Vengrijoje ir Slovakijoje. Be to, sten- 
giasi tiksliau išnaudoti savo krašto dar- 
bo jėgas, būtent, ima į darbą labai jau- 
nus berniukus ir mergaites, o taipgi 
senius, kurie jau buvo nuo darbo at- 
leisti, normaliems darbininkams ilgina 
darbo valandas, įvairius amatininkus 
(kepėjus, siuvėjus, kirpėjus ir t. t.), ku- 
rie savo dirbtuvėse neturi daug darbo, 
irgi varo dirbti, žinoma, liepdami užda- 
ryti savas dirbtuves. Tas pats daroma 
ir su pirkliais. kurie turi menkesnes 
krautuvėles. Jos reikia likviduoti ir eiti 


uždarbiauti. Be to, stengiamasi kuo 
Aaugiausia į darbą įtraukti moterų. 
Žodžiu, mobilizuoiamos visos jėgos. 


Bet kokiam tikslui? — Aišku, karui. 


Kailiadirbystės kursai 


Vilniaus Žemės Ūkio Rūmai kartu 
su Vilniaus Amatų Institutu organizuoja 
įvairiose krašto vietose kailiadirbystės 
kursus. Tuose kursuose mokinama pa- 
aerintais būdais gerai išdirbti kailius. 
Toki kursai Vilniaus vaivadijoje jau bu- 
vo Dokšicuose, Gluboke, o ateityje nu- 
matoma suorganizuoti kaliadirbystės 
kursus dar Golšanuose ir Vydžiuose. 
Kursai tveria apie 5 savaites laiko. 

Pravartu būtų ir mūsų kailiadirbiams 
išeiti tuos kursus, o taip pat ir tiems 
asmenims, kurie norėtų naujai išmokti 
kailiadirbystės amato. 

Tikslesnių informac'jų apie kailinin- 
kystės kursus gali suteikti Wilenska Izba 
Rolnicza, Wilno, ul. Of arna Nr. 2. 


Atidedama ūkininkų skolų 
mokėjimas 


Nuo šių metų balandžio mėn. 1 d. 
pradėjo veikti naujas įstatymas, pagal 
kurį atidedama visų ūkininkų skolų mo- 
kėjimas, atsiradusių prieš 1932 m. lie- 

Ela 
pos mėn. 1 d., iki šių metų birželio 
mėn. 30 d. Šitų skolų sumokėjimo rei- 
kalavimas turi būti atidėtas, neatsižvel- 
giant, ar skolos buvo sukonvertuotos, 
tarpininkaujant taikymo įstaigoms (urząd 
rczjemczy), ar visai nesutvarkytos. Pri- 
teistos skolos ir teismo keliu egzekvuo- 


jamos taip pat negali būti iki tos datos - 


išreikalaujamos. 

Šis prolongavimas (atidėjimas) ne- 
liečia tik tų skolų, kurios buvo pasko- 
lintos ilgatermininio kredito instituci- 
jose ir Žemės Reformų Apyvartos 
Fonde. 


Seradėlė ir jos reikšmė ūkyje 


Seredėlė yra labai vertingas pašari- 
nis augalas. Ūkiškoji jos vertė glūdi 
tame, kad ją galima auginti lengvesnė- 
se dirvose, kur dobilai skurdžiai auga 
arba visai neauga. Ne be pagrindo se- 
radėlė yra vadinama lengvųjų žemių 
dobilu. Ji duoda gana daug ir maistingo 
pašaro. Iš vieno hektaro, pasėto gry- 
noje kultūroje, galima surinkti nuo 30 iki 
60 q šieno ir apie 6—10 q grūdų — 
sėklos. Iškūlus seradėlę, lieka daug pelų, 
kurie yra geras pašaras visiems gyvu- 
liams, neiškirant ir vištų. Seradėlę ga- 
lima vartoti kaip žaliąjį pašarą. Kar- 
vės, šeriamos seradėle, duoda labai gerą 
pieną, o padarytas iš jo sviestas turi 
gerą skonį, kvapą ir labai gražią, natū- 
ralią, geltoną spalvą. Jei visa turima 
seradėlė lieka nesuvartojama kaip ža- 
lias pašaras, ð oro sąlygos neleidžia 
išdžiovinti jos šienui, tai galima ją rau- 
ginti silose. Tačiau reikia žinoti, kad 
seradėlė, kaip augalas, turįs savyje daug 
baltymų, sunkiai rauginasi. Todėl rau- 
ainimui seradėlė turi būti imama švie- 
žia, tik iš po dalgio, o dar geriau, šie- 
nauta su rasa arba po lietaus. Gerus 
rezultatus rauginant seradėlę duoda jos 
mišinys su burokų lapais, arkliadančiais 
ir panašiais augalais. Tokį mišinį se- 
radėlė su kitais augalais, yra lengviau 
rauginti, negu tik vieną seradėlę. Pa- 
galios seradėlę galima panaudoti kaip 
žaliąją trąšą. JI, kaip ir lubinas, bakte- 
rijų pagalba suburia ant šaknų paimtą 
iš oro azotą, todėl po seradėlės gerai 
auga visi augalai. 

Zemė, kur gerai auga rugiai, yra 
tinkamiausia seradėlės kultūrai. Per- 
daug sausose žemėse, o taip pat ir 
nepraleidžiančiose vandens, seradėlė 
blogai auga. Seradėlės taip pat nega- 
lima sėti ir labai kalkingose žemėse. 

Seradėlė sėklai ir šienui yra sėjama 
grynoje kultūroje, o žaliąjai trąšai Ir 
žaliąjam pašarui — įsėjama į žieminius 
rugius, arba j anksti pasėtus miežius 
bei avižas, Viena sau seradėlė yra ma- 
žai sėjama, nes tada susigaišina ištisi 
metai, o, be to, seradėiė, pradžioje silp- 
nai augdama, duoda progos įsigalėti 
piktžolėms, ypač varpučiui. Žemė, nu- 
matyta seradelei, kaip pagrindinei kul- 
tūrai, turi būti be piktžolių, o ypač 
be varpučio. Jeigu piktžolės, nežiūrint 
visų atsargumų, nustelbia jauną sera- 
dėlę, tai reikia, kaip tik jos sužydės, 
nušienauti. Seradėlei, kuri tuomet pa- 
prastai dar yra maža, šienavimas nepa- 
kenks, juo labiau, jei šienausime aukš- 
tai, nukirsdami tik piktžolių žiedus. Dėl 
to, kad seradėlė palieka užterštą pikt- 
žolėmis lauką, dažniausiai ji yra augina- 


ma kaip įsėlis rugiuose. Seradėlę į rugius 
reikia įsėti kuo anksčiausia pavasarį, 
kai tik galima jeiti į dirvą. Mat, sėjant 
seradėlę pakrikai, sėkla palieka žemės 
paviršiuje. Todėl žemė turi būti drėgna, 
kad seradėlė galėtų sudygti. Ūkininkai, 
kurie augina seradėlę, paprastai nuo 
jos pradeda pavasario sėją. Įsėti sera- 
dėlę reikia tankiai, nes turime skaitytis 
su:tuo, kad sėkla, gulėdama žemės pa- 
viršiuje, ne visa sudygs. Todėl įsėjant 
pakrikai, reikia skirti apie 60 ką sėklos 
1 ha. Įsėjant seradėlę į vasarojų, pirma 
sėjamas vasarojus, priakėjamas, o pas- 
kui įsėjama seradėlė Ir privoluojame, 


Nušienauta seradėiė paliekama per 
dieną, kad suvystų, a antrą dieną rei- 
kia ją sudėti ant žaiginių. Dar geriau 
susukti į nedideles puokštes, apsukant 
jų viršūnes tos pačios seradėlės gryž- 
tėmis ir pastatyti nesurištu galu ant 
žemės. Po kelių dienų reikia tas puokš- 
tes perstatyti kiton vieton, kad jų apa- 
čia geriau išdžiūtų.Prieš vežant į 
kluoną, reikia puokštelės paversti apa- 
čia į saulę. 

Įsėta į javus seradėiė sunku rudenį 
išdžiovinti šienui, todėl paprastai piauna- 
ma žaliair šeriama gyvuliams arba nuga- 
noma lauke. Po nupjovimo arba nuga- 
nymo atžėlusią seradėlę galima aparti, 
kaip žaliąją trąšą. Seradėlę labai mėg- 
sta lankyti bitės, todėl bitininkams tai 
svarbu žinoti. 


Seradėlė auginama pirmą kartą nau- 
joje žemėje, gali augti menkai. Todėl 
reikia paimti žemės iš lauko, kur jinai 
pirma augo, ir pabarstyti naujame lauke. 
Tada ji duos normalų derlių, nes tuo 
būdu užveisiame reikalingų seradelei 
bakterijų, kurios ima iš oro azotą. 


pr. s. 


Tinkamiausios mūsų kraštui augalų atmainos 


Nors mūsų ūkininkai daugiausia sėja 
ir sodina vietinės atmainos augalus, ku- 
rie jau labai išsigimę ir nederlingi, ta- 
čiau jau daug gelima užtikti ir tokių 
ūkininkų, kurie stengiasi įsigyti naujų 
atmainų vasarojaus, bulvių ir šakniavai- 
sių sėklos. Tai labai girtinas reiškinys. 
Visi ūkininkai turėtų kas kelinti metai 
sėti naują, pagerintą sėklą. Be to, tu- 
rėtų vis daugiau ir dažniau mėginti 
naujas atmainas, kurios mūsų krašte 
geriausiai uždera. Tiesa, gerų sėklų ga- 
na sunku kur gauti. Tačiau reikalaujant, 
visuomet gali jų parūpinti kooperatyvai 
ar sėklų krautuvės. Gera klimato ir že. 
mės sąlygoms pritaikyta sėkla gali 
duoti dvigubai didesnius derlius, negu 
vietinė, išsigimusi. Tie ūkininkai, kurie 
galėtų ir norėtų nusipirkti naujų atmai- 
nų sėklų, čia paduodame jų sąrašą, ku- 
rios tinkamiausios mūsų kraštui. Visos 
šios atmainos per kelioliką metų išban- 
dytos, o kai kurios ir išvestos Zemės 
Ūkio Tyrimo Stotyje  Benekainiuose. 
Taigi jomis galima visai pasitikėti, 

I. Avižos. Gera, mažiausiai reika- 
laujanti žemės įdirbimo ir įtręšimo, yra 
1) F ndling, kletu šiaudu, taigi neišgula. 
Gerus derlius duoda: 2) Antoninų bal- 
tosios, 3) Baltasis Aras, 4) Baltasis Ma- 
zūras. Vėlyviausia, gera mišiniams, 
yra atmaina, 5) Teodozija. 

li. Bulvės. Naujausios, labai der- 
lingos, pašarinės (mažai krakmolingos), 
nebijo vėžio ligos, yra šios: 1) Arron, 
2) Cairn, 3) Majestic, 4) Arran Benner, 
5) Wekaragis, 6) Paul Wagner ir 7) Gi- 
zewronek. Pirmosios 4 yra angliškos, 
5 ir 6 vokiškos, o paskutinioji, der- 
lingiausia iš čia minėtų, išauginta Bene- 
kainiuose. Kiek mažiau derlingos, tačiau 
krakmolingesnės, taigi jau tinka Ir val- 
giui, labiau mūsų krašte paplitusios ir 


žinomos, yra šios: 8) Gizewius, 9) Juod- 
varnės (Gawronek), 10) Deodara ir 11) 
Ackersagen. Deodara tinka lengvoms, 
smėliuotoms dirvoms. Sunkioms, sugu- 
lančioms dirvoms tinka Juodvarnės ir 
dar Wobltman ir Parnassia, abidvi val- 
gomos, miltingos, nors nelabai derlin- 
gos. Gardžiausios valgiui yra šios: ank- 
styvos — Imperatoriaus vainikas \Ce- 
sarska Korona) ir Ružavos (Rožėwka), 
vidutiniškai ankstyvos — Alma ir vėly- 
vos — Almaria. Prie labai derlingų, bet 
vidutiniškai gardžių ir ankstyvesnių dar 
galima priskirti ir Rosafolia ir Hellena— 
gardi ir gana gerai išsilaiko duobėse. 


III. Miežiai. Ketureilių miežių tarpe 
geriausi mūsų kraštui yra Ketureiliai 
Marcbtški Heinės. Bet jų sunku gauti. 
Mažai nuo jų atsilieka, iš jų išauginti 
4eiliai Nordland arba dar Dluževo. 
Dvieilių miežių, kurie tinkami bravo- 
rams, mūsų krašte gerų užauginti ne- 
pavyksta. Geriausios jų etmainos yra 
Ackermano Danubia ir Isevia. 

IV. Vasariniai kviečiai, mūsų 
krašte mažai kur sėjami, tačiau bandy- 
mais įrodyta, kad labai geʻai dera ir 
verti kuo plačiausiai sėti. Yra dvi atmai- 
nos, kurios tinka mūsų kraštui, tai bū- 
tent: 1) Akuotieji Hildebrando ir 2) 
Akuotieji Cblopickio (Ostka Hildebranda 
ir Ostka Chlopicka), 1 ha reikia 175 
ką sėklos. 

V. Linų sėklos irgi jau yra pagerin- 
tos, mūsų kraštui pritaikytos, vietinėse 
tyrimo stotyse išaugintos. Lablausia ži- 
nomi yra: 1) Voložino ir 2) L.C. S.D. II. 
Šios dvi atmainos duoda gerą pluoštą 
ir nemaža sėmenų, ugis jų Vidutinis. 
Aukštu ugiu ir neblogais sėmenų ir 
pluošto derliais pasižymi L. C. S. D. I 
atmaina. J. 

Žemės dirbimas pavasarį 


Žemę gerai įdirbti ne taip jau leng- 
va. Tam tikslui reikia turėti geri įran- 
kiai ir žinoti, kokią reikšmę turi tas 
įdirbimas. Be to, reikia gerai nusima- 
nyti apie žemės sudėtį, joje vykstan- 
čius pasikeitimus, augalų reikalavimus 
Ir dar apie kitus svarbius veiksnius. 
Kai ūkininkas tų žinių neturi ir nenusi- 
mano apie įvairius veiksnius, reikalin- 
gus žinoti dirbant žemę, tada jam retai 
kada pavyksta žemė gerai įdirbti ir jis 
sunku įkalbėti, kad žemę dirbtų kitaip, 
tinkamiau. O gerai įdirbti žemę labai 
svarbu, nes nuo žemės įdirbimo labai 
priklauso derlius. 

Žemė dirbama beveik ištisus metus. 
Tačiau yra du svarbiausi žemės dirbi- 
mo laikotarpiai, tai ruduo ir pavasaris. 
Rudenį laukai dirbami, augalus nuo jų 
nuėmus, nežiūrint, ar ten tuojau, tą patį 
rudenį bus auginami kiti augalai, ar 
laukas rudenį ir per žiemą stovės ne- 
naudojamas. Rudens darbai turi tikslą 
paruošti dirvas pavasariu. Kas blogai 
įdirba arba visai nejdirba savo laukų 
rudenį, tas pavasarį jų gerai įdirbti jau 
nejįstengs, nors ir kažin kaip dirbtų. 

Pavasarį laukai ruošiami vasarojui, 
šakniavaisiams ir bulvėms. Prie tų pa- 
ruošiamųjų darbų priskaitome laukų 
įdirbimą ir įtręšimą. Čia kalbėsime tik 
apie įdirbimą. Kaip įdirbti pavasarį že- 
mę, tai priklauso nuo to, kaip ji buvo 
įdirbta rudenį ir kokiems augalams ji 
ruošiama. Jau pasakėme, kad blogai 
įdirbus lauką rudenį, sunku jis gerai 
įdirbti ir pavasarį. Tačiau vistiek reikia 
įdirbti. Pavasarį žemė dirbama tam, kad 
joje liktų kuo daugiausia drėgmės, kad 
kuo greičiausia sudygtų piktžolės, kad 
išsivėdintų ir pasidarytų puri. Jeigu že- 
mė rudenį nebuvo įdirbta, tai šių tikslų 
pavasarį negalima pasiekti. Jeigu tačiau 
buvo gerai rudenį jdirbta, tai pavasarį 
reikia šitaip dirbti: kai tik žemė pavir- 
šiuje išdžiūsta, tuojau ji reikia nuval- 
kioti, tai yra, valkėmis sulyginti, o jų 
neturint, apverstomis akėčiomis, Šis 
valkiojimas kaip tik ir turi tikslą sulai- 
kyti drėgmės garavimą iš žemės. Žemė 
po žiemos visuomet esti sugulusi, su- 
puolusi, susispaudusi. Todėl pavasarį, 
kai esti šilta ir pučia sausas vėjas, iš 
jos smarkiai garuoja žiemą susirinkusi 
drėgmė. Ūkininkui kaip tik ir svarbu, 
kad ta drėgmė neišgaruotų. Kai išga- 
ruos, tad žemė bus sausa, taigi joje 
sėkla digs labai pamažu, silpnai. Be to, 
kai drėgmė išgaruos, žemė suguls, su- 
byrės ir pranyks jos puringumas, ko- 
ringumas, tada augalai blogai augs, 
nors žemė bus derlinga, gerai įtręšta Ir 
tinkama sėkla pasėta. Kai žemė suval- 
kiojama, tada jos viršutinis plonutis 
sluoksnis susitrupina, susilygina ir ne- 
leidžia išgaruoti drėgmei. Jeigu tos 
drėgmės dirvoje yra per daug, tada po 
valkiojimo ji užuot garuoti nuslenka, 
nusėda giliau, kur augalams jau neken- 
kia. Ta drėgmė tačiau nežūsta, bet va- 
sarą, sausros metu, kai dirva išdžiūsta, 
tada ji kaip tik pakyla iki viršutinio dir- 
vos sluoksnio, kur randasi augalų šak- 


nys ir aprūpina augalus drėgme sausros 
metu. Matome, kad toks prastas dar- 
bas — dirvos valkiojimas, turi didelę 
reikšmę ir gali, laiku, tinkamai atlikus, 
žymiai pakelti dirvos derlingumą. Dėl 
to dirvos valkiojimo negalima nevertinti 
ir jo pavasarį neatlikti. 


Jeigu dirva labai nelygi, akmenuota, 
labai piktžoliuota ir ypač jeigu užteršta 
varpučiu, tai tada valkioti nepavyksta. 
Tuo atveju dirva reikia akėti. Akėjama 
nesunkiomis akėčiomis, kad virbalai 
supurintų tik patį viršutinį dirvos sluok- 
snį. Suakėjus dirva neišdžius, greičiau 
įšils, susitaisys jos puringumas, greičiau 
sudigs joje piktžolės. 

Po valkiojimo arba akėjimo dirva 
kuriam laikui paliekama nedirbta, kol ji 
gerokai pradžius ir kol piktžolės pradės 
dygti. Po to ji reikia giliau supurinti. 
Tam tikslui geriausia tinka drapokas 
arba kultivatorius. Kur žemė puri, len- 
gva, nesusigulėjusi, ten drapokuojama, 
Drapokas paleidžiamas giliai, kad galėtų 
kuo storiausį dirvožemio sluoksrį su- 
purinti. Drapokuojant žemė viršun ne- 
išverčiama, bet tik sumaišoma, pravė- 
dinama. Jeigu žemė kiek lebiau susigu- 
lėjusi, yra sunkesnė ir drapoku giliau 
jos supurinti negalima, tai tuomet rei- 
kia pavartoti kultivatorius. kuris, kaip 
žinome, gali daug giliau supurinti dirvą, 
negu drapokas. Lengvesnėse žemėse 
visai pakanka drapoko, o kultivatorius 


ten jau pergiliai ir perlabai žemę su- 
maišytų, išjudintų Ir išdžiovintų. 

Tokiu būdu žemė paruošiama vasa- 
rojaus sėjai, šakniavaisiams ir bulvėms 
tuo atveju, kai rudenį dirva buvo tin- 
kamai įdirbta (du kartus suarta ir, kur 
reikia, mėšlas iš rudens apartas). Ta- 
čiau jeigu rudenį buvo menkai ar visai 
neįdirbta, tada pavasarį irgi reikia kiek 
kitaip dirbti. Tačiau kaip ją nedirbtume, 
vistiek ji jau bus menkai įdirbta. 

Taigi jeigu žemė rudenį blogai įdirb- 
ta, tai pavasarį paprastai esti labai su- 
gulusi, susispaudusi. Kad ji bent kiek 
susipurintų, reikia arti. Bet prieš arimą 
dirva vistiek reikia nuvalkioti, tokiu 
pat būdu ir laiku, kaip anksčiau minė- 
ta. Arti reikia visai negiliai. Ariama tuo 
metu, kai dirva esti atitinkamai išdž'ū- 
vusi, kai atversta vaga neblizga prieš 
saulę, kaip stiklas. Peršlapia dirva pa- 
vasarį arti labai kenksminga. Po ari- 
mo, kai tik pats viršutinis Že- 
mės sluoksnis apdžiūsta, tuo- 
jau arimas reikia lengvomis 
akėčiomis sulyginti, kad ne- 
perdžiūtų. Jeigu rudenį laukas ne- 
buvo mėžtas, nors ir reikėjo, tai pava- 
sarj irgi reikia arti, aparti mėšlą. Tuo 
atveju laukas pirmiausia valkiojamas, 
vėliau padrapokuojamas, iškratoma mėš- 
las ir jis visai negiliai apariamas.Po to 
arimas, kai apdžiūste, reikia priakėti. 
Mėžiant laukus pavasarį, reikia saugotis 
su mėšlu. Mėšlas reikia tuojau kratyti 
ir aparti. Negalima jo mažutėse krūve- 
lėse laikyti kelias neaparto depans 


Klausimai ir atsakymai 


KI. Koks tai augalas, lenkiškai va- 
dinamas „Zywokost“ Matador ir ar jis 
derėtų baltžemyje prie molio? 

Alys. 

Ats. Šis augalas lietuviškai vadi- 
nasi kaštavolas, o „Matador“ tai viena 
to kaštavolo atmainų. Tai stambus, su 
plačiais ir šiurkščiais lapais daugiame- 
tis augalas (pašarui naudojami tiktai 
lapai), kilęs iš Kaukazo. Jį atgabeno 
danai ir savo krašte išplatino kaip la- 
bai gerą pašarą kiaulėms ir paukščiams, 
ypač žąsims, kurios kaštavolą labai 
mėgsta. Kiti gyvuliai jį nenoriai ėda. 
Kiaulėms nėra blogas pašaras, nors yra 
labai vandeningas. Bet mūsų sąlygose, 
kai kiaulės bendrai yra penirnos men- 
kai, kaštavolas būtų labai naudingas ir 
patartina, kad ūkininkai jį augintų. Der- 
lius duoda didelius: iki 1.200 kvintalų 
iš 1 ha, Kartą pasodintas auga toje pa- 
čioje vietoje iki 12 metų. Per metus 
jo derlius (lapai) piaunamas apie 4-5 
kartus. Pavasarį pradeda želti labai 
anksti (ankstyviausias žalias pašaras), 
o rudenį auga iki pat šalčių. Žemėje 
likę požeminiai stiebai neperšąla ir la- 
bai šaltą žiema, pavasarį vėl atželia. 
Gerai dera derlingose, tinkamai įdirb- 
tose ir įtręštose dirvose, bet ir silpnes- 
nėse užauga, jeigu tik jos nepersausos. 
Ten, kur bulvės uždera, kaštavolas Irgi 


užderės. Žemė iš rudens reikia gerei 
(giliai) įdirbti ir mėšlu įtręšti. Daugina- 
mas jis šaknimis, jų gabalais. Sodinama 
tuo metu, kai ir bulvės. Sodinti eilėmis, 
apie 50 cm diegas nuo diego Ir tiek 
pat eilė nuo eilės. Pasodinti 5 cm gi- 
lumoje ir žemė gerai apspausti. Sudy- 
gus, žemė purinti ir ravėti, kol lapai 
nepridengs žemės. P'auti lapai nevėliau 
kaip prieš pat žydėjimą. Kitą pavasarį 
patręšti mineralinėmis trąšomis: 100—150 
kg supertomasinos ir <00 kg 20°/ ka- 
lio druskos 1 ha, o po kiekvieno der- 
liaus nuėmimo duoti po truputj saliet- 
šako arba salietros, apie 200 kg 1 ha 
per visą vasarą. Taip kaštavolas tręšia- 
mas dirbtinėmis trąšomis kasmet, kol 
jis dar turi pajėgumo atželti. Po to jam 
reikia paruošti nauja vieta ir tomis pa- 
čiomis šaknimis, supiausčius jas į 5—7 
cm ilgumo gabaliukus, persodinti kiton 
vieton. Geriausia ir labiausiai paplitusi 
kaštavolo atmaina „Matador“, kuri ir 
patartina auginti. 
t KI. Noriu įsitaisyti žuvims auginti 
prūdą, bet nežinau kur geriau: ar pie- 
vos duoburyje, ar upę užlaikius ir ap- 
kasus žemėmis, kad neišbėgtu vanduo? 
Dzūkas. 
Ats. Žuvims auginti tvenkinys (prū- 
das) vadinasi toks vandens plotas, ku- 
(Pabaigą žiūr. 120 pusl.) 

Ats. Marcelei K. Testamentas ima 
galioti tik testatoriui mirus. Kol dėdė 
gyvena, jọ parašytas testamentas neturi 
jokios reikšmės. Tą testamentą jis gali 
jums atiduoti, o vėliau kitą parašyti ir 
jam mirus vistiek jūs palikimo negau- 
site, nes galios vėliau parašytasis testa- 
mentas. Kol dėdė gyvena, visas ūkis 
skaitosi jo nuosavybė ir jis gali su juo 
ką nori padaryti. Gali jus iš ūkio pava 
ryti. Jeigu dėdė jus pavarytų arba patys 
išeitumėt, dėdė turi jums pasogą grą- 
žinti, nes visą laiką pasogas skaitosi 
jūsų nuosavybė ir jūs galite neduoti dė- 
dei juo naudotis. Jeigu geruoju dėdė 
pasogo negrąžintų, reikalaukite per teis- 
mą. Jeigu pasogo vertė yra nedidesnė 
kaip 2000 auksinų, tai prašymą reikia 
paduoti į apylinkės teismą (Sąd Grodzki), 
o jeigu viršija—į apygardos teismą (Sąd 
Okręgowy). Už tai, kad gyvenote ir dir- 
bote pas dėdę, atlyginimas jums nepri- 
klauso ir teismas nepriteis. Rūbų dėdė 
neprivalo jums duoti, nes skaitosi, kad, 
gyvendami pas jį, naudojatės jo malone. 
Jeigu dėdė mirdamas turėtų skolų, 0 tes- 
tamente savo turtą jums užrašytų, tai 
turite teisę imti palikimą ar jo neimti. 
Jeigu palikimą paimsite, turėsite sumo- 
kėti visas mirusiojo skolas. Kol dėdė 
gyvena, už jo skolas jūs neatsakote ir 
jis negali jūsų priversti mokėti tas 
skolas. 

Ats. Gegutei. Jeigu vyras nenori 
su tamsta gyventi ir apleido jūsų na- 
mus, tai negalima jo priversti, kad 
grižtų. Negalima taip pat priversti, kad 
vyras nevažiuotų į užsienį. Vyras turi 
duoti žmonos išlaikymui, todėl paduo- 
kite vyrą į teismą dėl alimentų. Prašy- 
me reikia nurodyti, koki turtą vyras 
turi, todėl išimkite iš valsčiaus pažy- 
mėjimą, kiek yra vyro žemės. Reikia 
teismo drauge prašyti, kad uždėtų ant 
žemės areštą, kad vyras negalėtų jos 
parduoti. Kai vyras išvyks užsienin už- 
darbiauti, galima bus uždėti areštą ant 
jo uždarbių. 

Ats. Seniui. Dėl to, kad dėdė gy- 
vena Lietuvoje, jis neprarado palikimo 
teisių. Nesvarbu taip pat, kiek metų jis 
yra jau vedęs. Svarbu, kada dėdės žmo- 
nos tėvas mirė. Jeigu nuo dėdės žmo- 
nos tėvo mirties suėjo daugiau kaip de- 
šimts metų ir per tą laiką dėdė paliki- 
mo nereikalavo, tai dabar yra jau įsise- 
nėjimas. Tas pats yra ir su oretenzija 
prie dėdės žmonos brolio. Jeigu yra 
iau daugiau, kaip dešimts metų nuo jo 
išvažiavimo į Ameriką, tai yra įsise- 
nėjimas. 

Ats. Vineuli Miliauskui. Tėvas 
neatsako už sūnaus skolas. Jeigu jūsų 
sūnus neturi turto, tai ligoninė negali iš 
tamstos ieškoti užmokesnio. Tamstos 
pareiga bus irodyti, kad visas turtas yra 
ne sūnaus. O jūsų. 

Ats. Julijonui Rozulkai. Nepa- 
rašėte, kokio turinio dokumentas buvo 
padarytas pas kleboną: ar testamentas 


SIŲ PATA 


ar dovanojimo aktas. Jeigu tai buvo do- 
vanojimo aktas, tai jis yra be reikšmės, 
nes tokį aktą reikia parašyti pas notarą, 
o jeigu tai buvo testamentas, tai jis pra- 
dės galioti, kaip dokumentas, tik tamstai 
mirus, O kol tamsta gyveni, gali para- 
šyti kitą testamentą ir tuo pačiu pirmas 
testamentas bus panaikintas. Naujame 
testamente galite savo turtą kam kitam 
užrašyti. Priteistus piemeniui pinigus 
reikia atiduoti, nes jis reikalaus tų pi- 
nigų per teismo antstolį (kamarniką), 0 
jau tada turėsite daugiau išlaidų. Jeigu 
turtas yra ne sūnaus, O tamstos, tai jis 
negali sulaikyti licitacijos. 

Ats. Žurauskui. Žemė per įsise- 
nėjimą tapo tamstos nuosavybe. Kad 
galėtumet įgyti nuosavybės teises, iškel- 
kite tesmo bylą (o przyznanie prawa 
własności w drodze przedawnienia). 
Prašymą reikia paduoti apygardos tei- 
sman. 

Ats. Siuvėjui. Iškabų (šildų) mo- 
kestis yra savivaldybių nustatomas. Ka- 
dangi neparašėte, kur gyvenate, negalime 
pasakyti, kiek reikės jums mokėti. Tuo 
reikalu kreipkitės į savivaldybių įstai- 
gas: valsčių, storastiją ar magistratą. 

Ats. Ūkininkui. Skolos galite ne- 
mokėti, O žemės nuo tamstos niekas 
neatims, nes tapote jos savininku per 
įsisenėjimą. Brolio vaikams galite už 
žemę sumokėti, bet pareigos nėra. Pa- 
gal Lenkijos įstatymus rusų rublių sko- 
los apskaitomos šitokiu būdu: imama 
209/„ skolos ir dauginama iš 2,60. Ka- 
dangi jūsų skola buvo 500 rub., tai, per- 
skaičius ją ant lenkiškų zlotų, bus 
260 auks. 

Ats. Beturčiui. Jeigu turite pre- 
tenzijų prie advokato, tai galite paduoti 
jitteisman arba apskųsti Advokatų Ta- 
rybai Vilniuje (Rada Adwokacka w Wil- 
nie, ul 3-90 Maja). 


Ats. Bevardžlui. Jeigu sesuo iš- 
sižadėjo savo dalies, tai dabar jos ne- 
gali reikalauti. Geruoju jai dalies ne- 
duokite. Tegul paduoda tamstą teisman. 
Byla laimėsite. Kadangi tėvas mirė 
1918 m., tai seseriai priklausė septintoji 
dalis. Mūsų manymu, jos dalis ir nebuvo 
daugiau verta kaip 1000 auks., kuriuos 
ii gavo pasoge. Kol sesuo nepadtuos 
jūsų teisman nieko, nedarykite, 

Ats. Sakalui. Gyventojas turi 
teise imti sublokatorius be namų savi- 
ninko žinios ir sutikimo, jeigu sutartyje 
nėra užeinta. Jūsų sutartis yra be reik- 
šmės. nes žodžiu daryta ir be liudinin= 
kų. Galite gyventoja iš savo namo pa- 
šalinti per teismą Prašvmą reikia pa- 
duoti apylinkės teismui. Pašalinimo prie- 
žastį paduokite: ramumo drumstimą, 
nemokėjimą laiku nuomos, remontų 
darymą be iūsų sutikimo ir jūsų są- 
skaiton. 

Ats. Vidugiriečiui. Motinai mi- 
rus, tamsta atstovauji jos palikimo tei- 
ses. Kadangi diedukui mirus tamsta bu- 


vai dar mažametis, tai dėdė negalėjo 
paveldėti viso palikimo iki tamstos pil- 
nametystės. Tamsta tapai pilnamečiu 
1929 m. spalių 10 d. ir todėl įsisenėji- 
mas įvyks 1939 m. spalių 10 d. Skubė- 
kite iškelti dėdei teismo bylą, nes pa- 
skui bus pervėlu. Kadangi motinos tė- 
vas mirė prieš 1922 metus, tai tamsta 
galite atsiteisti iš dėdės septintąją dalį 
dėduko palikimo. 


Ats. Viduglriečiui. Tamstos bro- 
lio iš žmonos žemės pašalinti niekas 
negali, nes jisai turi sūnų. Žmonai mi- 
rus, jos žemę paveldi: vyras septintą 
dalį, o visą kitą sūnus. Kadangi sūnus 
yra mažametis, tai jo globėju ir žemės 
valdytoju yra tėvas. Brolėnai, kaip toli- 
mesni giminaičiai, neturi prie palikimo 
jokių teisių. Tik brolio sūnui mirus, 
septinta dalis žmonos palikimo atitektų 
vyrui (tamstos broliui), o kitą paveldėtų 
brolėnai, bet kol brolio sūnus gyvena, 
brolėnai neturi jokių teisių. Tegul jie 
paduoda tamstos brolį teisman, o bylą 
tikrai praloš, 


Ats. Zuikiui.: Įsisenėjimas liečia 
ne tik turto, bet ir teisių nuosavybę. 
Kadangi nuo senų laikų turėjote prie 
pievų privažiavimą, tai tas privažiavi 
mas priklauso jums ir dabar. Važirė- 
kite tuo pačiu keliu, kuriuo iki šiol va- 
žinėjote, niekas jums to negali uždrau- 
sti, Jeigu kaimyninės žemės savininkas 
paduos jus teisman, tikrai bylą praloš. 


Ats. Zuikiui. Bernas prie tamstos 
žemės negali turėti pretensijų. Galite 
berną kiekvienu laiku paleisti nuo dar- 
bo. Kadangi bernas dirbo pas jus dau- 
giau kaip dešimtį metų, tai paliuosoti 
ii nuo darbo galite su šešių mėn. įspė- 
iimu. Kol jis pas tamstą dirba, turite 
jį gydyti, bet paliuosavus nuo darbo, ne- 
turite pareigos jo gydyti. Blogai darėte, 
kad mokėdami atlyginimą neėmėte pa- 
kvitavimų. Jeigu bernas paduotų jus 
teisman dėl atlyginimo, turėsite liudi- 
ninkais įrodyti, kad atlyginimas buvo 
išmokėtas. Atlyginimas už darbą įsiseni 
per trejus metus ir todėl bernas galėtų 
nuo tamstos reikalauti daugiausia už 
trejus metus. 

Ats. Valerijonui Ber. Pralaimė- 
ius bylą, reikėjo paduoti apeliaciją ir 
įrodyti kad skola buvo 700 auks., o tik 
vekseliai buvo išstatyti 1(00 auks., todėl 
vekseliai 300 auks. yra tik garantiniai 
(be valiutos). Kadangi bylą pralošėte ir 
apeliacijos nepadavėte, tad dabar turite 
mokėti visą nuo jūsų priteistą sumą, nes 
skolintojas prievarta atims, o tuomet 
turėsite daugiau išlaidų. Iškelti skolin- 
toiui haudžiamą bylą galima būtų tik 
tada, jeigu iis būtu vekselius suklasta- 
ves ar perdirbęs. Kadangi tamsta, nors 
skolinai 700 auks., bet pasirašei šva- 
rius vekselių blankus 1000 auks., tai 
skolintojas turėjo teisę išrašyti juos 
1000 auks., ir todėl prokuroras bvlą pa- 
naikins. P. G. 

MEDŽIAGŲ DAŽYMAS 


Mūsų krašte šeimininkės labai dažnai 
pačios dažo įvairias medžiagas bei siū- 
lus audimui. Tačiau ne visada dažymas 
joms gerai nusiseka. Dažnai tenka tą pa 
čią medžiagą ar siūlus po kelius kartus 
perdažinėti, o kai kada dažomi daiktai 
tik subiaurojami, sugadinami ir nieko iš 
to dažymo neišeina. Tais atvejais šeimi- 
ninkės dažymą atlieka ne taip, kaip rei- 
kia, joms stinga daugelio svarbių žinių 
apie dažymą. 

Tad šį kartą nors labal 
nupasakosime, kaip dažymas turi 
atliekamas, kad jis gerai pasisektų. 

Namie dažant medžiagas ar siūlus, 
vartojami dažai, kurie yra perkami tam 
tikruose maišiukuose. Ant tų maišiukų vi- 
sada yra parašyta kiekai kilogramų da- 
žomos medžiagos tų dažų gali pakakti. 

Reikia atminti tai, kad šviesiomis 
spalvomis galima dažyti tik visai baltas 
medžiagas arba šviesias medžiagas. Tos 
medžiagos turi būti visai švarios, be jo- 
kių dėmių ir rynių (pav., saulės dėmių). 
- Nes tos dėmės palieka žymes ir nuda- 
žytose medžiagose. Šviesiosios spalvos 
yra: geltona, šviesiai žalia, rožinė, dan- 
giška ir t. t. Lengviausia dažyti tamsio- 
mis spalvomis: juodai ir granatiniai. Sito- 
mis spalvomis galima dažyti medžiagas, 
kurios buvo anksčiau nudažytos kitomis 
spalvomis. Raudonos spalvos medžiagos 
taip pat dar galima perdažyti bronzine 
spalva. Taip pat žalią spalvą galima per- 
dažyti bronzine spalva, jeigu prieš tai 
pašalinsime pirmykštę medžiagos spalvą. 
Medžiagos, kurios yra nublukusios nuo 
saulės, galima dažyti tiktai juodai arba 
granatiniai. 

Prieš dažymą visada pirma reikia 
medžiagą gerai išskalbti vandenyje su 
muilu ir balinamaisiais milteliais, o pas- 
kui gerai išplauti švariame šiltame ir 
šaltame vandenyje. Net ir naują medžia- 
gą ar siūlus dažant, reikia tą patį pada- 
ryti. | dažų tirpinį medžiaga dedama 
šlapia, tik gerai išgręžta. 

Dažams ištirpinti pirmiausia reikia 
užvirinti tiek vandens, kad dažomoji me- 
džiaga galėtų jame lengvai 
Į verdantį vandenį pirma supilama atitin- 
kamas kiekis dažų (kaip nurodyta ant 
dažų maišiuko). Dažai vandenyje reikia 
labai tiksliai Išmaišyti mediniu pagaliuku, 
kol net jie visiškai pasileis. Paskui pri- 
dėti dar žiupsnį valgomosios druskos. 
Ir tik tada pradedame dažyti: dedame 
medžiagą į ištirpusius dažus ir, panėrę 
ją, be pertraukos maišome lazdele. Nors 
dažome ant ugnies, bet negalima leisti 
dažams užvirti. Jeigu matome, kad da- 
žai gali pradėti virti, tai pridedame po 
truputį šalto vandens. 

Dažymo laikas turi tverti nuo 30 mi- 
nučių, dažant šviesiomis spalvomis iki 
1 valandos, dažant tamsiomis spalvomis. 
Po to medžiaga ištraukiama iš katilo ir 
neišgręžta pakariama, kol visai ataušta. 
Paskui medžiagą reikia plauti šaltame 


suglaustai 
būti 


pasinerti. 

vandenyje tol, kol net ištekąs iš medžia- 
gos vanduo pasidaro visai bespalvis. Kad 
nudažytos medžiagos spalva būtų patva- 
resnė, tai turime medžiagą pamirkyti per 
vieną minutę šaltame vandenyje, pridė- 
jus kiek acto (uksuso). Paskui, išėmus 
medžiagą iš acto skiedinio, vėl reikia 
kelius kartus išplauti  švariame šaltame 
vandenyje ir neišgręžus pakarti, kad iš- 
džiūtų. 

Jeigu išėmus iš dažų medžiaga pasi- 
rodytų perdažyta, tai galima ją padaryti 
šviesesnę, išplovus pirma karštame, O 
paskui šaltame vandenyje, kaip jau buvo 
aprašyta. 

Jeigu norime labiau susilpninti da- 
žus, reikia į karštą vandenį įdėti dar sodo 
ir jame plauti. Paskui dar išplauti reikia 
švariame karštame ir šaltame vandenyje, 

Po pirmojo dažymo kartais gali pa- 
sirodyti ant medžiagos dėmės. Tada rei- 
kia kiek galint medžiagą atidažyti, o pas- 
kui vėl naujai perdažyti silpnesniame da- 
žų tirpinyje. 


Šaltas dažymas 


Saltai galima dažyti tik šviesias me- 
džiagas, plonas šilkines ar kurias kitas, 
jei norime joms sugrąžinti pirmykštę 
spalvą, kurią prarado nuo saulės ar skal- 
bimo. Saltai dažant galima gauti tik švie- 
sias spalvas. 

Tuo atveju dažus ištirpiname verdan- 
čiame vandenyje. Paskui dažus persun- 
kiame per drobę į kitą didesnį indą su 
karštu vandeniu. Pridedame kiek valgo- 
mos druskos. Paskui įdedame dažomąją 
medžiagą ir lazdele maišome ją dažų 
tirpinyje tol, kol nusidažo norima spal- 
va. Paskui medžiagą ištraukiame ir plau- 
džiame rūgščiame (su actu) vandenyje, 
o vėliau švariame šaltame vandenyje. 


MEDVILNINIŲ IR LININIU 
AUDEKLŲ BALINIMAS 


Dažniausiai balinimui vartojamas ul- 
tramarinas (lazurkas, sinka). Ultramari- 
nas tačiau nebalina tikroje to žodžio 
prasmėje, bet tiktai pašalina geltoną au- 
deklo antspalvį, nudažydamas jj dangišku 
antspalviu. Labai pageltusiems baltiniams 
ultramarinas netinka, nes jis tada duoda 
tamsiai pilką spalvą. Vartojant balinimui 
ultramariną, reikia stropiai jį ištirpinti 
vandenyje, kad likę jo neištirpę grūdėliai 
nepadarytų mėlynų dėmių ant baltinių. 
Geriausia, tai sausą ultramariną užrišti 
į drobinę skepetą ir su ja'pamirkyti plo- 
vimo vandenyje tol, kol tas vanduo įgaus 
reikalingą dangiškos spalvos antspalvį. 
Skepetaitę su ultramarinu galima išdžio- 
vinti ir padėti iki kito skalbimo. 

Natūralus balinimo būdas yra tada, 
kai šlapią audeklą ar šlapius baltinius 
paklojame saulės spindulių atokaitoje. 
Kaime šis būdas yra geriausias, nes ne- 
naikina medžiagos. 
~ Taip pat labai 
vartojamas „cbloras“. 


dažnai balinimui yra 
Tačiau jį reikia 


mokėti vartoti, nes blogai jį pavartojus 
gali suėsti baltinius, „Chlorą“ reikia pir- 
ma ištirpinti šaltame vandenyje, gerai 
išmaišyti per !//—1 valandos laiką. Pas- 
kui, kai toks, su chloru, vanduo nusisto- 
vės, reikia švarųjį vandenį nuo viršaus 
nupilti atskirai, o likusias nuosėdas iš- 
pilti laukan. Kai plausime baltinius, tada 
į visai švarų vandenį pridėsime pagal 
reikalą ir to vandens su chloru. Reikia 
saugoti, kad tarp baltinių nepatektų neiš- 
tirpusio chloro, nes jis sunaikina tada 
baltinius. Baltinių virinti su chloru ne- 
reikia. Pakanka šaltame vandenyje su 
chloru gerai juos iškalauti arba daugiau- 
sia, tai galima kiek pašildyti. 


Vilnonių Ir tikrų šilkinių me- 
džiagų balinimas 


Pageltę vilnonės ir tikrojo šilko me- 
džiagos išskalbtos dedamos į šaltą van- 
denį, kuriame pirma ištirpinama 100 gr. 
bisulfito 10 litrų vandens. Kad ge- 
riau balintųsi medžiagos, dar patariama 
pridėti truputį acto. Visa tai gerai iš- 
maišyti ir įdėjus baltinius gerai išskalauti. 
Po to, kai gerai išbals, išgręžti baltinius 
ir išplauti švariu vandeniu. 

Brangesnėms medžiagoms į šaltą van- 
denį išsimoka dar pridėti pagal reikalą 
perrūgščio vandens (woda utleniona). Bet 
ir šiuo atveju pirma reikia balinti me- 
džiagą su bisulfitu ir actu, kaip jau buvo 
sakyti, o tik paskui, išgręžus baltinius, 
išskalauti šaltame vandenyje su perrūgš- 
čio vandens priemaiša. 


Kas reikia daryti, kad nelšsi- 
skalbtų dažai 


Dažniausiai medvilninės dažytos me- 
džiagos paleidžia savo dažus, kai jas 
skalbiame. Dažytų medvilninių ir drobi- 
nių medžiagų atsidažymui galima lengvai 
užkirsti kelią. Tuo tikslu reikia, skal- 
biant, įdėti žiupsnį valgomosios druskos 
į vandenį su muilu. Tada skalbiniai dažų 
nepaleis. 

Kai skalbiami yra vilnoniai skalbiniai 
be muilo, tada patartina į vandenį įpilti 
kiek acto. Skalbiant vandeniu su actu, 
vilnoniai skalbiniai nepaleidžia savo dažų 
ir gražiai išsiskalbia. 


ALIUMINIAUS INDŲ KARTUMAS 


Visos šeimininkės žino, kad verdant 
valgius aliuminiaus induose, virale atsi- 
randa tam tikras kartumas. Tas kartu- 
mas pareina nuo to, kad tie indai nėra 
pagaminti iš geriausio aliuminiaus. To- 
dėl jų aliuminiuje yra daug kalio ir alū- 
no priemaišų. O tos priemaišos lengvai 
tirpsta viralų rūgštyse ir duoda minėtą 
kartumą. Pats aliuminius labiau tirpsta 
tik stipresnėse rūgštyse ir žarnose, tada 
ir jis duoda kartūmą nuo savęs. Geres- 
nio aliuminiaus brangesni puodai mažiau 
to kartumo duoda. = 

ris, reikalui esant, galima nusausin- 
ti, Iš kurio galima visai išleisti van- 
denį. Tvenkiniui vanduo galima imti 
iš upės, paleidus upę per tvenkinį 
arba sujungus tvenkinį su upe ilges- 
niais ar trumpesniais kanalais — grio- 
viais. Tvenkiniui vanduo galima imti iš 
šaltinio, sulaikius šaltinio vandenį tven- 
kinyje. Be to, tvenkiniui galima imti ir 
tas vanduo, kuris susirenka lietui pali- 
jus arba sniegui sutirpus, vadinasi, at- 
mosferinis vanduo. Upių ir atmosferi- 
niu vandeniu pripildyti tvenkiniai tinka 
karpiams auginti, nes juose vasarą gali 
gerai įšilti vanduo. O šiltas vanduo 
karpiams gerai augti yra būtina sąlyga. 
U ių vandeniu pripildyti tvenkiniai kai 
kuriais atvejais yra geresni už atmosfe- 
rinius, nes tvenkinyje visuomet vanduo 
esti švarus, nepritvinkęs, neperdaug 
įkaitęs, turtingas oro, dėl to jame neuž- 
trokšta karpiai nei žiemą, nei vasarą. 
Bet šie tvenkiniai - reikia talp įtaisyti, 
kad iš upės negalėtų patekti į juos ki- 
tos žuvys, ypač plėšriosios: lydeka, 
ešerys, upėtakis ir t.t. Atmosferiniu 
vandeniu pripildytuose tvenkiniuose 
plėširiųjų žuvų niekuomet nebūna, nes 
jos iš niekur negali patekti. Šie tven- 
kiniai, ypač jeigu esti nelabai gilūs, va- 
saros karščių metu labai įkaista, o kar- 
tais net visai išdžiūsta. Dėl to ir dėl 
aukščiau minėtų priežasčių šie tvenki- 
niai negalima priskaityti prie gerųjų. 
Juos taisant, visuomet reikia turėti van- 
dens atsargą, kad vasaros karščių metu, 
kai iš tvenkinio vanduo labai išgaruoja, 
būtų galima pripildyti tvenkinį vande- 
niu. Be to, tvenkinio apačia reikia iš- 
drenuoti ir per drenus turėtų per visą 
vasarą sruventi venduo. Drenuose esa- 
mas vanduo yra šaltas, todėl jis bent 
kiek atšaldo ir tvenkinio įkaitusį van- 
denj. Iš viso to, kas aukščiau pasakyta, 
upės vandeniu pripildytas tvenkinys esti 
daug geresnis ir tikresnis, negu atmos- 
ferinis. Tik reikia pasistengti, kad įtven- 
kinj nepatektų iš upės plėšriosios žu- 
vys. Be to, tvenkinio rūšis labai pri- 
klauso ir nuo to, kokia jo aplinkuma ir 
koks jo yra dugnas. Geriausia vieta 
tvenkiniui yra tarp derlingų laukų, kai 
tie laukai iš šiaurės ir rytų yra ant ne- 
didelių kalnelių, o iš pietų lygumoje. 
Tada tie kalneliai apsaugoja tvenkinį 
nuo kenksmingų šiaurės ir rytų vėjų, 


o lyguma pietų pusėje leidžia saulei 
kaitinti vandenį, kas labai naudinga. 
Kai tie, aplink tvenkinį esą, laukai 


esti derlingi, tai lietus iš jų išplauna ir 
tvenkiniui nuneša daug maisto medžia- 
gy, kuriomis maitinasi mažučiai, tven- 
kinio vandenyje gyveną, gyvulėliai, tais 
gyvulėliais maitinasi karpiai. Juo tven- 
kinio vanduo yra maistingesnis, juo 
daugiau jame prisiveisia mažučių gyvu- 
lėlių, juo daugiau karpiai turi maisto, 
juo greičiau jie suauga ir daugiau duoda 
pelno. Geriausias tvenkinio dugnas yra 
molis arba priemolis, kuris nepraleidžia 
vandens ir visuomet turi nemaža jvai- 
rių maisto medžiagų. Blogiausias dug- 
nas, tai smėlis ir pelkėtas (balinis). 
Smėlis labai praleidžia vandenį, to- 


Wydawca-Leidėjas L. Cicėnas. 


dėl, esant atmosferiniui tvenkiniui, 
vanduo vasarą gali visai pranykti. Be 
to, smėlinis dugnas yra visai nederlin- 
gas, todėl ir tvenkinyje blogai, pamežu 
veisiasi gyvulėliai, taigi ir žuvys labai 
pamažu auga. Pelkėtas, dumblėtas dug- 
nas karpiams irgi netinka, nes jis esti 
pridusęs, dvokiąs. Jame irgi nesiveisia 
karpių mėgiami gyvulėliai. Be to, pel- 
kėtas dugnas teršia visą tvenkinio van- 
denį. O karpiai mėgsta švaresnį, tur- 
tingą oru vandenį. Dar svarbu priminti, 
kad dugno nuolaidumas nebūtų perdi- 
delis. Geriausiai, kai nuolaidumas yra 
toks, kad vanduo vos, vos pamažu gali 
sruventi. Su tokiu dugnu tvenkinys 
gali būti visai negilus. Tokiame tven- 
kinyje greit ir visas įšyla vanduo, kas 
karpiams ir vandenyje gyvenančiai 
gyvūnijai— žuvų maistui labai naudinga 
ir reikalinga. Tačiau gilumas negali būti 
mažesnis kaip pusė metro. Negiliems 
tvenkiniams reikia mažesnių, silpnesnių, 
taigi pigesnių -pylimų. Jeigu dugno 
nuolydis yra didelis, tada viename tven- 
kinio gale bus labai gilu, kitame visai 
negilu. Gilioje vietoje vanduo blogai 
įšils ir ten maisto karpiams bus per 
maža, Todėl visi bėgs seklesnėn vie- 
ton, kur vanduo gerai įšilęs ir daugiau 
maisto. Bet tada toje vietoje karpiams 
bus perankšta. Tokiu atveju daromi 
terasiniai tvenkiniai, tai yra, mažiukai 
tvenkiniai, kuriuose dugno nulaidumai 
esti mažesni. Tai toki bendri nurody- 
mai apie tvenkinius karpiams. Knygų 
apie žuvininkystę lietuvių kalboje yra. 
Kainos ir pavadinimų tuo tarpu nega- 
lime nurodyti, nes Vilniuje jų dar nėra. 
Tačiau A. Valaičio knygynas (Vilniuje, 
Mickevičiaus g-vė Nr.35) tuojau jų par- 
sigabens. Tuo reikalu kreipkitės j aukš- 
čiau nurodytą knygyną. Paskutinio klau- 
simo gerai nesupratome. Jame rašote, 
kad norite žinoti, kiek kaštuotų drapoko 
atsluntimas iš Vilniaus į Marcinkonių 
stotį, kurio kaina vidutiniška. Už per- 
siuntimą iš Vilniaus į Marcinkonis trau- 
kiniu paims nuo svorio: juo sunkesnis, juo 
brangiau kaštuos. Drapoko kaina neturi 
reikšmės. Uz persiuntimą paims apie 3 
auks. Norėdami tiksliai, sužinoti pasi- 
klauskite stotyje, nurodydami drapoko 
svorį. O jeigu norite pirkti drapoką, tai 
geriausia nupirkti jį Marcinkonių koope- 
ratyve, kur taipgi galite tiksliai sužino- 
ti, kiek kaštuotų persiuntimas traukiniu. 


Ki. Kiek kaštuoja aparatas šveica- 
vimui ir kur jis gaunamas? Cibulskis. 


Ats. Aparatas šveicavimui kaštuos 
apie 280—300 auks. Tai bus labai ge- 
ras aparatas su visais priedais. Šiuos 
aparatus gamina Lietuvių šaltkalvių 
dirbtuvė Vilniuje (ul. Wielka 12), pas 
kurios vedėją C. Karolį tuo reikalu ir 
kreipkitės. Perkant tą aparatą paten- 
tuotų fabrikų, kaštuotų apie 7C0 auks. 
Bet šio veikimas nėra geresnis už aukš- 
čiau nurodytojo, pagaminto dirbtuvėje. 


Kl. Kiaulė jau kelius kartus suėdė 
savo paršelius. Kodėl ir kas daryti? 
J. Sisas. 

Ats. Kiaulės, kurios tuojau po ap- 
siparšavimo suėda savo paršelius, pasi- 
taiko gana retai. Dėl ko jos ėda, sunku 
pasakyti. Manoma, kad kiaulės savo 
paršelius ėda, kai negauna pašare pə- 
kankamai baltymų. Tada kiaulė, ištroš- 
kusi baltymų, ėda paršelius. Dar mano- 
ma, kad ėda tuo atveju, kai negauna 
su pašarais pakankamai mineralinių 
druskų ir vitaminų. Bet taipgi manoma, 
kad kai kurios kiaulės išsigimsta, pasi- 
daro kanibalės, tai yre, ėdančios savo 
gyvus vaikus. Jeigu ta kiaulė nėra la- 
bai gera, veda ne labai gerus parše- 
lius Ir juos blogai žindo, prižiūri, tai 
geriausia ją nupenėti ir paskersti ar 
parduoti. Jeigu yra gera, tada pirmiau- 
sia prieš apsiparšiavimą ir po apsipar- 
šiavimo reikia gerai penėti, kad pašare 
būtų pakankamai baltymų, mineralinių 
druskų (fosforo, kalkių, gyvulinės drus- 
kos) ir vitaminų (jų yra žaliuose paša- 
ruose, miltuose, piene) Apslparšiavus 
tokiai kiaulei, nereikia jai duoti ėsti nuo- 
valų, kurias suėdus gali pamėgti ir par- 
šelius. Be to, apsiparšiavus, nuo kiaulės 
reikia atimti trims dienoms paršelius Ir 
prie kiaulės reikia prileisti tiktai pažįsti. 
Žindant reikia prie kiaulės būti, kad ji 
neliestų paršiukų. Jei šios priemonės 
nepadeda, reikia kiaulę, papenėjus, pas- 
kersti arba parduoti. 


zKi. 


Kur geriausia užsisakyti sėklų? 
V. St. 


Ats. Sėklų galima gauti geroje sė- 
klų krautuvėje. Jeigu norėtyte pirkti 
sėklas Vilniuje, tai čia rastyte kelias 
geras krautuves. Visos jos Zavalinėje 
gatvėje. Bet,turbūt, į Vilnių pirkti sėklų 
neapsimokės važ uoti. Adutiškio apylin- 
kės ūkininkams galėtų jų parūpinti V. Gai- 
liušas, kuris Adutiškyje turi savo krau- 
tuvę. Jeigu ūkininkai pas jį tuo reikalu 
kreiptųsi, tai tikrai galėtų turėti savo 
krautuvėje gerų sėklų. Be to, privalėtų 
turėti gerų sėklų ir Puociškės ar Tve- 
rečiaus kooperatyvai. Kooperatyvai pa- 
prastai laiko tik geras sėklas. 

UP. 


Žemės ūkio gaminių kainos 


Šių metų balandžio 13 d., Vilniaus Javų-Prekių 
Biržos pranešimu, buvo mokama už 100 kg auks. 


Rugiai us a kis a e . 14 50—15.50 
Kviečiai ss ea aeta 19.50—20.75 
Miežiai joms. T netar A 17.25— 18.00 
Avižas a 5 al ai a 13,75—15,75 
Griklais di psi D Se „21.00— 22.00 
Sėmenys 414 main a A 58 00—54.00 
Vikis es Adonis P re + . 19.75—20.75 
Lubinas (mėlynas) . . „10.75—11.25 


Kvietinės sėlenos . .. „. „ . „13.C0—13 50 
Ruginės sėlenos . .. . e.. .107/5—11.00 
Sviestas 1 kg I rūšies urme ..... „3.00 
p - 2 detal m „As 0 
» » H rūšies urme. ......’ 2.90 
: + ” detalaj: 64445 710 3.30 
k 2 sūdytas urme. „2 2.60 
» , » detal 4415-5156 k 2,80 
Kiaušinių 1 kg urme. Ls 1.20 
2 A detalos 4456 Kia a 2 „1.40 


Redaktor-Redaktorius Inž. M. Čibiras 


